IL-ĦDAX-IL PARLAMENT

KUMITATI TAL-KAMRA TAD-DEPUTATI

KUMITAT PERMANENTI DWAR L-AFFARIJIET SOĊJALI

(immigrazzjoni IREGOLaRi)

AVVIŻ

Laqgħa Nru. 109

Il-Ħamis, 7 ta' Lulju, 2011

L-Onor Edwin Vassallo, President tal-Kumitat dwar l-Affarijiet Soċjali javża li l-Kumitat se jiltaqa' nhar il-Ħamis, 7 ta' Lulju, 2011 fis-7:15 p.m. fil-Kamra tal-Kumitati fil-Palazz il-Belt b'din l-aġenda:-

Immigrazzjoni Irregolari - Rapport mill-Membri tad-Delegazzjoni Maltija fl-Assemblea Parlamentari tal-Kunsill tal-Ewropa.

Affarijiet oħra.

Proceedings, agenda, minutes and transcripts of the parliamentary committees docx


(Rapport Uffiċjali u Rivedut)

Il-ĦDAX-IL PARLAMENT

Laqgħa Nru. 109

Il-Ħamis 07 ta' Lulju, 2011

Stampat fl-Uffiċċju tal-Iskrivan

Prezz €2.50

IL-ĦDAX-IL PARLAMENT

Laqgħa Nru. 109

Il-Ħamis 07 ta' Lulju, 2011

Il-Kumitat iltaqa' fil-Palazz, il-Belt Valletta, fis-07:25 p.m.

Il-Minuti tal-Laqgħa Nru. 89 li saret nhar it-Tlieta 30 ta' Novembru 2010 ġew konfermati.

THE CHAIRMAN (Onor. Edwin Vassallo): Nixtieq navżakom li l-Onor.

Beppe Fenech Adami huwa skużat illejla u nixtieq li noffru din it-talba tagħna sabiex Alla l-imbierek jgħin lill-ommu f'dan il-mument kritiku ħafna għal saħħitha.

Permezz ta' din it-talba nkunu magħqudin ma' wieħed minn sħabna kif ukoll magħqudin ma' mara, li fil-fehma tiegħi għexet ġrajjiet dan il-poplu bl-iktar mod ġenwin bħala ċittadina ta' dan il-pajjiż.

Issa ngħaddu mill-ewwel għas-suġġett tagħna llum fejn se niddiskutu l-immigrazzjoni irregolari.

IMMIGRAZZJONI IRREGOLARI – RAPPORT MILL-MEMBRI TAD-DELEGAZZJONI MALTIJA FL-ASSEMBLEA PARLAMENTARI TAL-KUNSILL TAL-EWROPA

THE CHAIRMAN: Din id-darba stedinna lill-Membri Parlamentari ta' dan il-Parlament li jifformaw id-delegazzjoni Maltija fl-Assemblea Parlamentari fil-Kunsill tal-Ewropa sabiex jagħtuna rapport dwar x'inhu jingħad fuq Malta u fuq dan il-fenomenu tal-immigrazzjoni irregolari.

Dan il-Kumitat jitkellem ukoll fuq dan il-fenomenu tal-immigrazzjoni irregolari, u allura naħseb li minn żmien għal żmien ikun tajjeb li ningħataw rapport dwar l-aħħar żviluppi, preokupazzjonijiet u ideat fuq dan il-fenomenu li qiegħed jinfluwenza u jaffetwa lill-Ewropa imma aktar u aktar lil pajjiżna.

Issa nagħti l-kelma lill-Onor.

FRANCIS AGIUS: Sur President, l-ewwelnett nixtieq ningħaqad miegħek fuq dak li għedt dwar omm l-Onor.

Fil-fatt jiena kont preżenti f'dawk il-mumenti hekk drammatiċi, fejn tajt l-għajnuna tiegħi bħala tabib u nista' ngħid li s-sitwazzjoni tagħha kienet diġa' waħda gravi.

M'hemmx għalfejn ngħid li l-membri kollha ta' din il-Kamra juru l-appoġġ u s-solidarjetà tagħhom mal-ħabib tagħna.

Issa aħna ġejna mitlubin minn dan il-Kumitat sabiex inressqu rapport bħala d-delegazzjoni Maltija fuq l-Assemblea Parlamentari tal-Kunsill tal-Ewropa dwar dan il-fenomenu tal-immigrazzjoni irregolari.

L-ewwel nett nixtieq nirringrazzjak talli tajtna din l-opportunità sabiex nispjegaw l-affarijiet.

Jien se nsemmi ftit mix-xogħol kbir li jsir fil-Kunsill tal-Ewropa għax għandi dubji serji kemm il-membri tagħna jkunu informati fuq dawn l-affarijiet.

Hawnhekk irrid ngħid li aħna bħalkom, għandna l-commitments tad-distrett, għandna l-commitments professjonali, għandna l-commitments ta' dan il-Parlament, li kulma jmur aktar qegħdin jiżdiedu, b'diversi minna qegħdin ukoll f'kumitati ta' dan il-Parlament, u mbagħad għandna l-commitments tagħna fl-Assemblea Parlamentari fil-Kunsill tal-Ewropa.

Il-Kunsill tal-Ewropa huwa istituzzjoni li m'hawnx bħalu għax fih hemm membri eletti fil-parlamenti nazzjonali, li mbagħad jiġu eletti f'dan il-Kunsill biex jiltaqgħu bħala assemblea.

Mela dawn il-membri mhux jiġu eletti min-nies imma l-ewwel jitilgħu bħala membri fil-parlamenti nazzjonali tagħhom u mbagħad imorru fuq l-Assemblea Parlamentari li hija waħda mit-tliet bodies l-aktar importanti tal-Kunsill.

Kif tafu hemm il-Kunsill tal-Ministri li huwa importanti ħafna.

Imbagħad hemm l-Assemblea Parlamentari u hemm il-Kunsill tar-Reġjuni.

Imbagħad għandek għaxar kumitati li jkopru diversi oqsma.

Dawn huma l-kumitat dwar l-affarijiet politiċi li jitratta wkoll l-aspetti tal-immigrazzjoni irregolari, il-kumitat dwar l-affarijiet soċjali, is-saħħa u l-familja, il-kumitat dwar l-ugwaljanza bejn is-sessi, il-kumitat dwar l-affarijiet legali u d-drittijiet umani, il-kumitat dwar l-ambjent, l-agrikultura u l-affarijiet lokali u reġjonali, il-kumitat dwar l-ekonomija u l-iżvulupp, il-kumitat dwar il-kultura, ix-xjenza u l-edukazzjoni, il-kumitat dwar l-immigrazzjoni, refuġjati u l-popolazzjoni li huwa dan il-kumitat li se nitkellmu fuqu llum u l-kumitat tal-monitoraġġ.

Dan il-kumitat huwa importanti ħafna għax iħares lejn istituzzjonijiet bħalma huwa l-parlament, l-ispeaker u l-elezzjonijiet ġewwa l-pajjiż.

Jara wkoll jekk id-drittijiet fundamentali tal-bniedem ikunux qegħdin jiġu mħarsa, u r-rispett u l-obbligi u l-impenji mill-istati membri.

Issa għalfejn qiegħed insemmihom dawn l-għaxar kumitati?

Il-Membri Maltin huma sitta; tliet membri bil-vot u tlieta sostituti li jidħlu jivvotaw meta l-membri li jivvotaw ma jkunux preżenti.

Jiena meta ġejt inkarigat biex immexxi din id-delegazzjoni l-ewwel ħaġa li għamilt kienet li tlabt lil kulħadd sabiex jgħiduli fuq liema kumitat jixtiequ joqogħdu.

Kif qed taraw hemm sproporzjon kbir bejn ix-xogħol li hemm - jekk tieħdu bis-serjetà – u l-Membri Maltin.

Lanqas jekk tagħmel x'tagħmel ma tista' tkun preżenti fiżikament f'dawn il-kumitati kollha u allura dawn l-għaxar kumitati they are barely covered.

L-Assemblea Parlamentari tiltaqa' erba' darbiet fis-sena għal ġimgħa sħiħa, jiġifieri mhijiex ċajta.

Huwa diżappunt kbir għalija li bħala deputati ninsabu sprovvisti minn kull għajnuna sabiex tagħmel ir-riċerka tiegħek.

Ħdejn pajjiżi oħra nħoss li aħna sprovvisti ħafna sabiex ikollna dan l-aċċess.

L-aċċess tista' tgħid li jekk tfittxu ssibu imma trid lil xi ħadd li jkun qiegħed hemmhekk biex jgħinek tagħmel ir-riċerka, li jiġbidlek l-attenzjoni fuq xi ħaġa partikolari li tkun se tiġi diskussa u li jgħidlek biex tipprepara fuq dak is-suġġett jew fuq l-ieħor.

Trid tqis li għandek pajjiżi oħra, b'delegazzjonijiet daqs tagħna imma qegħdin fuq kumitat wieħed jew tnejn u allura jistgħu jiffokaw u jippreparaw aktar fuq dak il-kumitat li jkunu qegħdin fih.

Issa waħda mill-aktar affarijiet li tolqotni hi li – din tapplika għal dan is-suġġett - b'daqxejn ħsieb u preparazzjoni l-Kunsill tal-Ewropa jista' jiġi utilizzat ħafna aħjar.

Imma jekk ma toqgħodx attent jista' jiġi wkoll highjacked.

Ħa nispjega għalfejn qed ngħid hekk.

Mela inti għandek 'il fuq minn 300 membru li jivvotaw u dawn jibdew jiltaqgħu mit-Tnejn.

It-Tlieta jibdew jonqsu, l-Erbgħa u l-Ħamis ikomplu jonqsu, u sal-Ġimgħa jifdallek forsi 50 membru!

Fil-fatt il-Ġimgħa ġieli kellna voti fil-Plenarja - jiġifieri fejn jittieħdu d-deċiżjonijiet dwar dawn ir-rapporti – u kulma jkollok membri preżenti jkunu forsi xi 50 ruħ!

B'dan l-ammont faċli jkollok grupp, minn xi pajjiż jew inkella grupp politiku, li jorganizzaw ruħhom biex iġibu dak il-vot partikolari kif iridu huma.

Issa mhux qed ngħid li jsir hekk imma hemm dan ir-riskju.

Sur President, jien qiegħed nipprova nuri r-riskju li hemm f'dan il-proċess fejn għandek il-qalb tad-demokrazija.

Kemm fl-Ewropa u kemm fil-Kunsill tal-Ewropa huma l-postijiet fejn nitkellmu biss fuq id-demokrazija, fuq is-saltna tad-dritt, fuq il-libertà u fuq id-drittijiet fundamentali tal-bniedem.

Dawn huma riskji li aħna, bħala delegazzjoni żgħira – għalkemm m'aħniex l-iżgħar – nistgħu niffaċċjaw.

Ovvjament aħna jinteressana u jimpurtana mill-interess nazzjonali tagħna.

In-numru tal-membri jiġi stabbilit abbażi tal-popolazzjoni.

Issa nhar ta' Tnejn nibdew niltaqgħu fuq livell politiku, min fl-EPP, min tal-Liberali u min tas-Soċjalisti, skond kif tkun marret l-elezzjoni tal-pajjiż.

Ma ninsewx li qegħdin 47 pajjiż u f'kull sessjoni tista' tgħid li jkun hemm xi riżultat ta' elezzjoni li jaffettwa.

U allura l-membri li jkunu se jattendu għal dik l-Assemblea dejjem jinbidlu.

Imbagħad skond is-saħħa tal-partiti madwar l-Ewropa kollha, jiġifieri madwar is-47 pajjiż, jinħatru ċ-chairmen tal-kumitati, il-viċi-chairmen u l-membri tal-kumitati.

Jista' ikollok wieħed biss jew inkella tkun on rotation.

Hemm wieħed – dak tal-honoring obbligations - li m'aħniex fih.

Hemm dak tal-bureau li qiegħed by rotation u allura nkunu fuq dak il-kumitat meta jkun imiss lill-Malta.

Hemm ukoll formola li tinħadem skond is-size tal-pajjiż.

Għalhekk huwa importanti li wieħed jieħu ċ-ċans – meta tiġi din l-opportunità – biex jidħol f'dawn il-kumitati differenti biex ikun jista' ikun jaf x'qiegħed jiġri u jagħti l-kontribut tiegħu.

Issa għalfejn qiegħed insemmi dan kollu?

Qiegħed insemmi dan kollu għax fejn tidħol l-immigrazzjoni.… Huma jsejħulha "immigrazzjoni irregolari" u l-ħin kollu naqilgħu l-kwestjonijiet fuq din il-kelma għax meta ngħidu "illegali" jipprovaw jikkoreġuk u jgħidulek li hija bad language li tuża dik il-kelma.

Imma aħna nużaw il-kelma "illegali" għar-raġunijiet tagħna għax inħossu li huma llegali ladarba qegħdin jidħlu fil-pajjiż mhux b'mod legali.

Dan ix-xenarju qiegħed iġib lill-Kunsill tal-Ewropa, speċjalment f'ċerti kumitati, fejn membri jressqu numru ta' rapporti fuq suġġett wieħed.

U dan huwa każ ċar fejn għandek numru ta' titles li huma relatati ħafna.

Issa ħa naqralkom ftit l-aġenda tas-sessjoni li jmiss li se tiltaqa' fit-13 ta' Settembru.

Mela dan diġa' qiegħed jitratta t-tfal f'sitwazzjoni irregolari ta' imigrazzjoni.

Ir-raba' topic huwa "The situation of Roma in Europe" fejn dawn in-nies huma kkonsidrati bħalna itinerant migrants.

U hawn ġej ix-xogħol tagħna.

(Interruzzjonijiet) David inti ma kontx hawn meta kont qed nipprova nispjega, fis-sens li kont hawn bħalma aħna llkoll ngħidu li konna hemmhekk.

Dak li kont qed nipprova ngħid, fis-sens li jkollok tliet kumitati fl-istess ħin.

Pereżempju jien qiegħed fuq is-social committee, fuq il-migration u fuq il-political committee.

Issa jien kif jista' ikun li f'siegħa naqbad il-ġist ta' x'intqal hemm ġew?!

Ħalliha li wara naqra dak li jkun intqal.

Minn tliet kumitati jkolli nattendi għal tnejn biex nagħmel nofs siegħa f'wieħed u mbagħad nipprova nlaħħaq l-aħħar nofs siegħa tal-ieħor.

Imma b'dan il-mod ma tafx fuq xiex tista' tintervjeni jew tinfluwenza għax meta tidħol f'nofs laqgħa mhux se tintervjeni bħal meta inti tkun ippreparat fuq is-suġġett, taf x'se tgħid u taf x'risposta se tagħti għal dak li se jintqal.

Jiġifieri hemm differenza kbira bejn kif nistgħu noperaw aħna u kif jopera ħaddieħor.

Ħaddieħor għandu ċ-ċans li joqgħod jikteb fuq kull ħaġa li għandhom x'jaqsmu magħha l-immigranti llegali għax il-ħin kollu jaqra l-gazzetti, u speċjalment jekk ikun ġej il-fuq mill-Alpi, fejn hemmhekk l-immigranti ma tantx se jaslu malajr, iħossu aktar komdu li jikteb ir-rapporti u jiddeskrivi s-sitwazzjonijiet, fejn xi kultant juża wkoll xi daqxejn l-immaġinazzjoni li jkollu!

U hawnhekk fejn aħna għandna sfida kbira.

Aħna lkoll umani u lkoll kemm aħna sensittivi għal din l-issue.

U jien ma rridx li fil-Kunsill ngħid ħaġa u mbagħad niġi hawn Malta u ngħid ħaġa oħra.

Dawn in-nies għandhom id-drittijiet kollha li jien se nitkellem fuqhom u li kont qiegħed naqra mil-lista li għandi.

Jiġifieri ma rridx li hemmhekk ngħid mod u mbagħad hawnhekk insib ambjent ostili għax hemmhekk inkun għedt li dawn għandhom dawn id-drittijiet.

U mbagħad ma nkunx nista' nwettaq dak li f'isem il-pajjiż tagħna nkunu rrakkomandajna.

Veru li l-Kunsill tal-Ewropa mhuwiex l-Unjoni Ewropea, jiġifieri dan mhux se jnaqqsilna mill-flus li nieħdu jew se jagħmel xi sanctions imma ħadd ma jieħu pjaċir li jkollu xi forma ta' sanction!

Mela dan qiegħed jaffettwa lilna direttament.

Mela l-lenti qiegħda fuq il-Mediterran u fuq l-imwiet li qed iseħħu fl-ibħra ta' madwarna.

Jien għadni qiegħed nehwden fuq il-mostoqsija li għamiltli Onor. Agius dwar min qiegħed iressaq dawn ir-rapporti kollha.

Hemm ħafna aktar rapporti u hemm ħafna awareness għax kif għedt dawn in-nies għandhom l-enerġija u r-riżorsi biex jaħdmu u għandhom ukoll il-media li kontinwament tiffoka fuq dan is-suġġett.

Ovvjament uħud minnhom għandhom interess personali f'din il-kwestjoni.

Pereżempju ltqajt ma' membru parlamentari Spanjol mill-Canary Islands li ħa l-briga biex jara kif din is-sitwazzjoni qiegħda taffettwa lit-turiżmu fil-Canary Islands.

Ipprova wkoll jagħti mudell ta' kif għandha tiġi indirizzata l-problema u allura għandek minn fejn titgħallem ħafna minn dawn l-affarijiet.

Naturalment dejjem irridu nżommu f'moħħna li l-Canary Islands huma parti minn pajjiż kbir, b'riżorsi kbar u hawnhekk qed nirriferi għal Spanja.

Fil-fatt dan huwa wieħed mill-iktar argumenti li aħna nressqu f'laqgħat bħal dawn.

Dak kollu li aħna qegħdin niġu mitluba nagħmlu ma nistgħux niġu megħjuna mill-hinterland għax din hija xi ħaġa li aħna m'għandniex.

Jekk Lampedusa qiegħda tiġi mitluba tagħmel dak is-salvataġġ kollu, li tieħu ħsieb dawk in-nies kollha, biex issalvahom mill-għarqa, li tagħtihom trattament mediku, tipprovdilhom l-ikel u li mbagħad tagħtihom xi forma ta' resettlement, din dejjem għandha l-għajnuna tal-Italja li hija l-hinterland tagħha.

Jiġifieri Lampedusa għandha l-istrutturi u r-riżorsi mentri Malta tibqa' bottle-neck.

U dan huwa l-argument li aħna dejjem nagħmlu bħala pajjiż.

Fl-aħħar sessions li kellna, minħabba din l-enquiry tad-death at sea, li rridu narawha wkoll fid-dawl tal-istqarrijiet li saru mill-President Tork, li fuq din l-issue għandu wkoll ħafna esperjenza minħabba li pajjiżu qiegħed fil-fruntiera mas-Sirja, dan wera l-preokupazzjonijiet tiegħu dwar il-PACE committee to carry out inquiries to deaths of poor people on 8 May; lives lost in the Mediterranean sea.

Dawn huma kollha rapporti fuq dan is-suġġett li qegħdin quddiem dan il-kumitat.

Jiġifieri qiegħda tingħata din l-importanza kbira fuq dan is-suġġett.

Ovvjament wieħed jiġġustifika li tingħata din l-importanza kull darba li jkun hemm inċident.

Din illum qiegħda taħt il-lenti tal-Mediterran.

Ftit ilu kienet bejn il-Greċja u t-Turkija, mentri aktar qabel kienet lejn Spanja.

Imma Spanja rnexxilhom iwaqqfu dak l-influss lejn il-Canary Islands minħabba li kellhom a very strong political will.

Il-Gvern Spanjol ftihem ma' min fejn kienet ġejja dik l-imigrazzjoni llegali u allura, kull meta bdew jidħlu dawn in-nies, kien jaqbad u jerġa' jibagħthom lura.

Ovvjament dan sar għax kien hemm il-political will u kien hemm il-ftehim.

Kien hemm ukoll programm, fejn il-parlament qabel li jingħataw il-fondi biex jikseb l-iżvilupp f'dak il-pajjiż minn fejn kienu qed jitilqu dawn in-nies.

U inti hekk trid tagħmel.

Jekk in-nies qed jitilqu minn dak il-pajjiż għax m'hemmx xogħol, inti trid tipprova tħajjar l-investiment min-naħa ta' pajjiżek biex jinvesti f'dan il-pajjiż.

Spanja għandhom a policy for Africa mentri aħna m'għandniex din il-policy.

Jista' ikollna xi ħaġa żgħira imma bħalissa ninsabu mdendlin minħabba li għandna dan ix-xogħol kollu fil-Libja li huwa wieqaf.

Nerġa' ngħid li aħna m'għandniex policy for Africa u għandu jkollna.

Għandu jkollna an economic policy and a social policy biex nattakkaw din il-problema mill-għeruq.

Jekk mhux se nipprovaw nattakkaw din il-problema se nibqgħu naraw dawn in-nies ġejjin!

Din mhijiex kwestjoni li aħna xenofobiċi li hija kelma li tingħad il-ħin kollu hemmhekk jew li nibqgħu ningħalqu.

Inti trid tipprova tiddefendi lil pajjiżek u jien I'm all out u se nitkellem ftit fuqha għax qamet u hija xi ħaġa li tinkwetani ħafna.

Meta nidħlu fuq is-SAR u l-FIR li huma s-search and rescue u l-flightzones, qed jagħmlu pressjoni kbira fuqna għax qishom iridu jgħidu li aħna pajjiż żgħir u s-search and rescue area tagħna tibda mit-Tuniżija u kważi tibqa' sejra sa Kreta.

Imma aħna qegħdin ngħidulhom li dak huwa wirt li ġej minn żmien il-kolonjaliżmu.

Issa avolja llum sirna indipendenti xorta kapaċi nikkoordinaw dak kollu li jiġri f'dik l-area.

Imma aħna ma ffirmajnix biex dawk in-nies kollha li nsibu f'dik l-area rridu ndaħħluhom f'pajjiżna.

U fuq dan hemm nuqqas kbir ta' understanding.

Aħna ma rridux li kulħadd jiġi hawnhekk biex jagħmel rapporti kontra rapporti.

Jien irrid inkun naf inti x'piż se terfa' biex tgħin lil pajjiż bħal Malta!

Dejjem tisma' ħafna kliem ta' solidarjetà imma dejjem jaħarbu minn din il-mistoqsija!

Ħadd ma jgħid kif jista' jagħtina b'mod tanġibbli l-għajnuna tiegħu f'din il-kwestjoni u allura aħna bilfors li nħossuna l-ħin kollu rridu niddefendu din il-pożizzjoni li sibna ruħna fiha għax ġeografikament qegħdin f'nofs il-Mediterran u allura nzertajna fir-rotta ta' dawn in-nies.

Ħafna minn dawn l-immigranti mhijiex Malta d-destinazzjoni finali tagħhom.

L-iskop tagħhom fil-maġġor parti l-kbira huwa li jsibu – ikun hemm min ikollu bżonn kenn politiku - kenn ekonomiku u fuq din li rridu forsi nkunu aktar ċari.

Fil-fatt qrajt x'imkien f'wieħed mill-aħħar internenti li saru li ħafna mir-refuġjati.… Jekk inhu hekk hija storja differenti!

Jekk dawn qed jaħarbu minn sitwazzjonijiet fejn jekk jerġgħu jmorru lura f'pajjiżhom se jispiċċaw arrestati jew ittorturati, allura għandna d-dmir li nagħtuhom kenn kemm bħala nies umani u anke bħala Kunsill tal-Ewropa, u dak huwa wieħed mill-prinċipji tiegħu, li jħares id-drittijiet fundamentali tad-drittijiet tal-bniedem.

Għalhekk f'dak il-każ l-istorja hija daqxejn differenti.

Imma jekk dawn huma economic migrants - li żgur hemm element ta' economical migration - irridu naraw kif se nindirizzawha daqxejn differenti.

Dak li aċċenna għalih fil-bidu l-Onor.

David Agius, u ċioè dwar min u kif jipproponi dawn is-suġġetti b'mod kontinwu, jiena pprovajt nispjegah bl-aħjar mod li stajt u tajt il-veduti personali tiegħi.

Fl-aħħar mill-aħħar jiena ngħid li kien hemm daqxejn overkill meta għedna li jekk mhux se jagħtuna l-għajnuna tagħhom aħna mhux se nkunu kapaċi nilqgħu għal din il-mewġa ta' immigranti.

Jien kont tkellimt f'April, fi żmien fejn is-sitwazzjoni fil-Libja kienet għadha mhux daqshekk stalemate daqs kemm hi llum, u dakinhar iċ-Chairman Ingliż kien għamel kummenti favur tagħna.

Fil-fatt dan tkellem favur tagħna kemm dakinhar u kemm id-darba ta' wara.

U speċi fil-Kunsill tal-Ewropa hemm simpatija mas-sitwazzjoni li ninsabu fija aħna.

Issa rridu nkunu saqajna mal-art, fis-sens li jekk aħna din is-sena daħlu f'pajjiżna mal-1,500 immigrant, qisek qed tgħid li fil-Ġermanja daħlu kwart ta' miljun!

Il-mod ta' kif qabbilt il-popolazzjoni ta' Malta man-numru ta' immigranti li daħlu f'pajjiżna u qabbilthom ma' pajjiż bħall-Ġermanja it won the day for me.

Imma mbagħad x'ħin toqgħod tqis l-affarijiet issib li t-Tuneżija ħadu għexiren ta' eluf ta' immigranti u allura argument bħal dan jagħlaqlek daqxejn ħalqek.

Dan għandek pajjiż li mhuwiex daqshekk endowed u qed jerfa' dan il-piż kollu!

U dan kien l-argument li ressaq iċ-Chairman tal-kumitat li qed nitkellmu fuqu llum.

Dan ma kienx qed jikkritika lill-Malta imma kien qed jikkritika lill-pajjiżi kollha.

Lili qed tgħidli għax erfajt ħamsa mentri l-ieħor ħa 30 jew 50!

Għalhekk irridu noqogħdu naqra attenti.

Aħna poġġejna l-pożizzjoni tagħna ċara u għedna li rridu nagħtu s-sehem tagħna u tkellimna kemm-il darba b'dan il-mod, fejn għedna li aħna qegħdin nagħmlu l-obbligi tagħna, speċjalment f'dak li għandu x'jaqsam mas-search and rescue.

Għax imbagħad għandek ċerti ideat li jiġu ffumentati mill-media, bħalma kellna dan l-aħħar fuq l-istazzjon tar-Rai, li ma jagħmlulna l-ebda ġid!

Li jiġri mbagħad hu li jkollok xi MP minn Moldova jew minn Sweden li forsi jara dawk il-kummenti u dan se jdaħħalha f'rasu li aħna nisparawlhom lil dawn in-nies!

U tibqa' dik il-mentalità li hawn Malta mhux qed imorru immigranti għax jisparawlhom.

Għalhekk aħna rridu nikkumbattu lill-media internazzjonali.

Jekk jingħad kumment fuq radju li qed jinstema' internazzjonalment.…

Dawn il-kummenti smajthom jien stess waqt li kont għaddej bil-karozza tiegħi.

Fil-fatt dik il-ħabta kont nisma' il-ħin kollu stazzjonijiet tar-radju Taljani.

U nisma' kumment fejn iċempel xi ħadd lil dan ir-radju u jgħid lill-preżentatur li jmisshom jagħmlu bħal Malta u nisparaw fuqhom.

Kumment bħal dak jagħmel ħafna u ħafna ħsara.

Issa mbagħad ci voule biex tiġbor lura dik il-ħsara.

Trid tipprova li kull darba li l-AFM ġew mgħajta għall-għajnuna dawn marru u hija xi ħaġa li trid taħdem ħafna għaliha.

Din titlifha f'sekonda u ddum taħdem għaliha ġimgħat u xhur sħaħ biex forsi tirkupra l-ħsara li tkun saret.

L-assessment tiegħi huwa li hemm ċerta simpatija imma bis-simpatija biss mhux se naslu.

Din tas-solidarjetà hija frustrazzjoni enormi għax l-ewwel jitkellmu fuq is-solidarjetà u mbagħad, x'ħin tiġi biex tippressa ħalli jagħtuk l-appoġġ u nneħħu ċerti kliem issib lil min jibqa' jinsisti għal ċertu tibdiliet.

Pereżempju, fl-aħħar seduta għaddew xi recommendations.

Waħda minnhom kellha x'taqsam mat-Tuneżija, fejn recommendation 1,973 kienet fuq asylum seekers and refugees sharing responsibilities in Europe.

Issa hawnhekk mhux se noqgħod nidħol fid-dettal ta' kull dokument imma jkun tajjeb li tkunu tafu b'dan id-dokument.

Fil-fatt aħna x-sharing responsibilities qegħdin nipprovaw inlaħħmuhom iżjed mhux billi nħalluhom biss fuq il-karta jew inkella bħala xewqat sbieħ min-naħa tal-membri l-oħra imma rriduhom jifhmu l-pożizzjoni tagħna u jgħinuna, li jġorru l-piż magħna u jappoġġjawna f'dawk l-issues li jaħarqu, fosthom li aħna ma nċedux is-search and rescue area tagħna.

Jien qed ninnota li qed issir ħafna pressure bil-mod il-mod, fejn dawn qed jgħidu li aħna mhux qegħdin nilħqu mal-obbligi tagħna.

Veru qiegħed nibża' minn din il-ħaġa.

Issa nemmen li jekk dgħajsa qiegħda iktar viċin Malta rridu mmorru nagħtuhom l-għajnuna għax din hija emerġenza.

Fuq dik id-dgħajsa taf għandek nies dehydrated, jista' ikollok it-tfal fuqha jew nisa tqal.

Imma mbagħad mhux tgħidli li din id-dgħajsa, jekk qiegħda viċin Lampedusa għandi ndaħħalha Malta!

Dawk l-argumenti saru mhux biss fil-Council of Europe imma saru wkoll fuq livell Ewropew u nemmen li għandna nkomplu nġibu l-appoġġ fuq dawn il-punti.

Dawn kollha saru f'seduta waħda, u ċioè fis-seduta ta' Ġunju.

Hawnhekk ukoll qegħdin nitkellmu fuq sitwazzjoni ta' emerġenza.

Mela inti għandek żewġ rapporti u għandek żewġ riżoluzzjonijiet, waħda fuq l-asylum seekers and refugees u l-oħra tal-interception.

Kif qed taraw dan is-suġġett dejjem qed ikun fuq il-forefront u għalhekk fl-opinjoni tiegħi l-Parlament għandu jkun informat b'dak li jkun għaddej.

Xtaqt li llum magħna kien hawn il-Ministru Mifsud Bonnici imma se nipprova nżommu aġġornat kemm jista' ikun, speċjalment fuq dawn l-oqsma li jikkonċernaw l-area tiegħu.

JOE DEBONO GRECH: Jiena ngħid li din tas-search and rescue jekk nitilquha jitfarrku!

Hemm it-Taljani qegħdin jiġru warajna.

Meta ssemmi s-South għalihom dawn ma teżistix Malta!

Għalihom għandek is-South tal-Italja u daqshekk.

Membri Taljani għandek 18 mentri Membri Maltin għandek ħamsa.

Meta nitilqu s-search and rescue minn taħt idejna dawn jibdew jitfgħuhom fuqna.

Dik hi l-idea tagħhom.

U kellna ġlieda kbira fl-aħħar laqgħa għax dawn belgħuha li aħna qegħdin nisparaw fuq l-immigranti, li qed inħalluhom jegħrqu, li ma ntuhomx l-ikel u li meta ndaħħluhom Malta ma nitrattawhomx.

Dawn huma r-rapporti li joħorġu hemm u mbagħad aħna, li kulma qegħdin tnejn biss f'kumitat ta' 47, irridu niddefendu dawn l-affarijiet.

L-unika ħaġa li għandna tajba ħafna hi li aħna - id-delegazzjoni ta' ħamsa - niltaqgħu qabel ma nkunu se mmorru f'kumitat għax kif qal sieħbi, jekk ikun hemm xi ħaġa importanti li se tiġi diskussa, bħal pereżempju l-migrazzjoni u l-monitoring, nifthiemu bejnietna min se jmur fuq tal-migration u min se jmur fuq tal-monitoring.

Imbagħad niftiehmu wara biex ngħidu lil xulxin x'ikun intqal u x'ma ntqalx.

Imma l-pożizzjoni hi li t-Taljani jridu jeħilsu mill-inkwiet li għandhom.

Ara meta titkellem mal-membri ta' Sweden jew ta' Norway u tal-pajjiżi li jinstabu 'l fuq, dawn lanqas ikunu jafu x'jiġifieri għax diffiċli biex l-immigranti jaslu f'pajjiżhom.

L-uniċi pajjiżi li huma affettwati b'din il-problema huma Spanja, il-Portugall u Ċipru.

Għalkemm Ċipru m'għandhomx dan l-inkwiet għax is-sajjieda Ċiprijotti għandhom il-power li jekk tgħaddi dgħajsa minn ħejhom jagħtuha l-fuel u ma jħallux lil dawn in-nies jidħlu fit-territorju tagħhom.

Fil-fatt meta nitkellmu ma' Ċipru ma' tantx jitkellmu fuq din il-kwestjoni.

Issa bdiet tqum ukoll it-Turkija minħabba l-kwestjoni tas-Sirja u dawn il-postijiet.

Fil-fatt it-Torok issa bdew jindunaw u jifhmu l-pożizzjoni li għandna aħna.

Anke meta tara l-armata tagħna llum li neħħew il-Frontex.

Jekk jirċievu telefonata li hemm dgħajsa fil-limiti tagħna jridu joħorġu b'biċċa dgħajsa, b'patrol boat żgħira mentri t-Taljani joħorġu b'destroyer!

Jiena ngħid li l-armata tagħna qiegħda tagħmel il-mirakli bil-mezzi limitati li għandhom.

Dawn it-Taljani jkunu jafu minn qabel fejn hi d-dgħajsa għax għandhom destroyer.

Għalhekk jekk il-Gvern – jiġifieri l-Parlament Malti – mhux se jagħfas sabiex l-Ewropa terfa' ir-responsabilità tagħha....

Hawn Malta meta nitkellmu fuq l-Ewropa kulħadd imur għas-27 pajjiż li jifformaw l-Unjoni Ewropea imma fil-verita mhuwiex hekk għax dawn is-47 pajjiż għandhom saħħa daqs l-Unjoni Ewropea.

U għalkemm ma tantx nisimgħu bil-Kunsill tal-Ewropa, dawn għandhom is-saħħa li jagħmlulek boycott.

Dan jista' jiġi jgħidlek li jekk m'intix se tirratifika din se jagħmillek boycott u jista' ineħħilek ukoll il-vot!

Jiġifieri dawn għandhom saħħa tremenda.

Ħadd ma' jaf is-saħħa li għandu l-Kunsill tal-Ewropa.

Se noħroġ forsi daqxejn mis-suġġett imma nixtieq insemmi xi ħaġa.

Bħalissa għaddej battibekk bejn l-Unjoni Ewropea u l-Kunsill tal-Ewropa fuq ir-rights tal-Qorti.

Il-Qorti tal-Kunsill tal-Ewropa hija aqwa minn dan il-kunsill għax dawn għalihom l-Ewropa qisha nazzjon bħall-Istati Uniti tal-Amerika.

Fil-fatt kien hemm test case kbir fuq żewġ impjegati tal-Gvern u l-Ingliżi kienu tilfu dan il-każ.

L-Unjoni Ewropea appellaw u tilfuh, marru l-Kunsill tal-Ewropa u l-Qorti tal-Kunsill tal-Ewropa rebħitilhom.

Il-kwestjoni tal-immigrazzjoni tmur taħt il-monitoring u dawn jistgħu jibagħtu lil xi monitoring committee, u b'dik nieħdu daqqa biha.

Issa biex tidħol fil-monitoring committee huwa diffiċli ħafna għax dawn għandhom il-klikka ta' fuq u żgur li ma jistgħux jifhmu dak li qed nagħmlu aħna.

Jiġifieri f'din il-biċċa qegħdin inbatu, fis-sens mhux għax id-delegazzjoni tagħna mhijiex taħdem, anzi aħna naħdmu ħafna.

Issa mbagħad meta jkollok xi ħaġa kontra tiegħek, irid ikollok il-ħbieb f'delegazzjonijiet oħra li trid tmur tfiehemhom u tagħmel il-lobbying magħhom biex imbagħad tieħu l-voti.

Jien għadni niftakar fil-każ tal-Erika, fejn dakinhar konna jien u s-Sur John Vella.

Aħna konna morna ħmistax qabel, fejn ħaduna fuq tour biex juruna makkinarju – li kellhom huma biss u l-Kanadiżi – li jekk ikun hemm spill ta' żejt fil-baħar, fi tmien sigħat ikunu kapaċi jiġbru ż-żejt kollu.

Imbagħad seħħ l-inċident tal-Erika u dawn ma ġabru xejn!

U kien tort tagħhom u tat-Taljani imma riedu jwaddbu t-tort fuq Malta.

Veru kellu bandiera Maltija imma l-awtorità marittima Maltija ta' dak iż-żmien ma kenitx tatu ċertifikat lil dan il-vapur minħabba li kellu l-pjanċi tiegħu rqaq.

U li kieku ma' kellniex dawn konna neħlu kollox aħna.

Dakinhar konna jien u s-Sur Vella u konna ħdimniha sew.

Morna fil-Plenarja u ġibniha li kellhom tort il-Franċiżi u t-Taljani.

Jiġifieri bħala delegazzjoni għandna biex niftaħru għax naħdmu id f'id.

Fejn tidħol Malta ma jidħlux partiti imma naħdmu lkoll flimkien.

Kif qal sieħbi, huwa jara l-aġenda bħala l-kap tad-delegazzjoni, naraw liema huma dawk is-suġġetti li jolqtu lilna.… L-aħħar waħda pereżempju kellu statement l-Onor.

Beppe Fenech Adami u jien tlabtu biex narah ħalli meta mmur quddiem il-grupp tas-Soċjalisti nkun naf kif se nitkellem biex mhux wieħed jgħid mod u l-ieħor jgħid mod ieħor imma nkunu fuq binarju wieħed.

Illum ħadt pjaċir li saret din il-laqgħa għax aħna, bħala delegazzjoni tal-Kunsill tal-Ewropa ma tantx ningħataw iċ-ċans biex nispjegaw il-problemi li jolqtu lill-Malta.

Li mhux għad-delegazzjoni Maltija jiġu l-affarijiet fuqna u ħadd ma jkun jaf xejn!

Bis-saħħa tagħna aħna qegħdin fuq il-monitoring committee.

Dan kien hemm wieħed fuq il-monitoring committee minn Azerbaijan li kien imurilhom bil-ponta tas-sejf!

U kellna mal-75 political prisoners u kulma fadal tlieta għax inti ma tridx idaħħlilhom f'moħħhom li se mmorru għall-monitoring biex intajrulhom il-Gvern imma se mmorru hemmhekk biex naraw li l-Gvern tagħhom qiegħed jaqbel mal-Kunsill.

U bis-saħħa tad-delegazzjoni – illum hemm wieħed Spanjol u jien - irnexxilna noħorġuhom bil-mod il-mod għax inti trid toħloq il-kunfidenza fihom.

Issa aħna bħala delegazzjoni qegħdin f'ħafna kumitati, fejn ħames membri jridu jlaħħqu ma' 12-il kumitat!

Mela inti trid tmur tara l-aġenda u tiddeċiedi liema kumitat l-aktar li se jolqtok biex tidħol fih.

Aħna hekk naħdmu.

Sur President, jien nixtieq nirringrazzjak ta' din l-opportunità u nixtieq li aħna l-Membri fil-Kunsill tal-Ewropa jkollna l-opportunità li niltaqgħu aktar fuq dawn l-affarijiet ħalli nagħtukom feedback fuq dak li jkun għaddej.

Pereżempju nixtieq li jsir dibattitu fil-Plenarja biex ngħidulkom x'aħna nagħmlu aħna fuq il-Kunsill tal-Ewropa.

Ħadd ma jagħti kas tal-Kunsill tal-Ewropa għax kulħadd moħħu fl-Ewropa.

Issa aħna wieħed mill-pajjiżi l-qodma fi ħdan il-Kunsill tal-Ewropa.

Fil-fatt warajna daħlu bosta pajjiżi oħra.

Imma nerġa' ngħid li dan ma tantx intuh importanza, qisna mmorru hemmhekk biex inkunu morna.

Din hija il-pożizzjoni llum, fejn min jitla' sal-Erbgħa u min jitla' sal-Ħadd.

Dan nagħmluh l-ewwel biex niffrankaw il-flus u aħna wkoll niftiehmu biex naraw min se jidħol għal liema kumitat u bejn ħamsa min-nies qegħdin inlaħħquhom dawn il-kumitati.

U meta tlaħħaq dan kollu hija xi ħaġa kbira ħafna.

Ġieli kien hemm minna li baqgħu hemmhekk sat-8.00 p.m. u sad-9.00 p.m. minħabba li jkunu għaddejjin żewġ kumitati fl-istess ħin.

Fl-aħħarnett nixtieq nirringrazzja lil Miss Pauline Abela għal meta kienet titla' magħna u rrid nirringrazzja wkoll lis-Segretarju li għandna llum għaliex jieħu ħafna interess u jagħmlilna ħafna xogħol.

Li kieku ma jkunx hu ma nkunux nistgħu nlaħħqu max-xogħol.

THE CHAIRMAN: Grazzi.

L-Onor.

JOSEPH FALZON: Sur President, jien ukoll irrid ningħaqad ma' sħabi sabiex nagħti appoġġ qawwi lis-Sur Ray Scicluna għad-dedikazzjoni kbira li għandu lejn dan ix-xogħol.

Intom diġa' smajtu bid-diffikultajiet li għandna biex inlaħħqu mal-aġenda tagħna u mn'alla jkun is-Segretarju tagħna li jassistina ħafna fix-xogħol li nkunu rridu nagħmlu.

U hawnhekk nieħu spunt żgħir minn dak li ntqal fl-introduzzjoni ta' din il-laqgħa.

Naħseb li għandna bżonn nagħmlu laqgħa – insew is-suġġett li qed nitkellmu fuqu llum – f'dan il-Kumitat Permanenti dwar l-Affarijiet Soċjali dwar ir-riforma li għaddejja bħalissa fi ħdan il-Kunsill tal-Ewropa.

Din hija riforma tal-kompożizzjoni tal-kumitati, fejn hemm ħafna integrazzjoni dwar l-affarijiet soċjali ma' dawk ambjentali u edukattivi.

U naħseb ta' min ifaħħar l-approach li qed jieħu l-Kunsill tal-Ewropa f'dan ir-rigward.

Fil-fatt is-sustainable approach qiegħed jitpoġġa bħala l-qofol tal-integrazzjoni tal-erba' kumitati, fis-sens li dawn l-erba' kumitati llum qegħdin joperaw b'mod differenti se jkunu integrati f'wieħed bħala żvilupp sostenibbli.

Xtaqt nagħmel dan il-punt għax jien ukoll inzertajt iċ-chairperson tal-kumitat għas-sustainable development, fejn allura dan il-kumitat issa se jieħu xogħol kbir fuqu.

Jiena dħalt fit-tieni sena bħala chairman ta' dan il-kumitant u rrid ngħid li naħdmu tajjeb ħafna.

Għamilt din il-parenteżi żgħira biex nibdew nippjanaw ix-xogħol li jsir fil-Kunsill tal-Ewropa u l-Kumitat Permanenti dwar l-Affarijiet Soċjali li qegħdin quddiemu llum.

Sur President, il-kwestjoni tal-Kunsill tal-Ewropa vis-à-vis l-Unjoni Ewropea kif nafuha għax kif qal tant tajjeb l-Onor.

Mizzi, illum il-Kunsill tal-Ewropa daħlu fih 47 pajjiż.

U mhux biss għax għandek aktar pajjiżi fih għax fejn l-Unjoni Ewropea hija ko-ordinata minn ċerti policies, jiltaqgħu fuq bażi regolari u għandhom a common approach bejniethom biex jaslu għal ċerti konklużjonijiet, il-Kunsill tal-Ewropa, li jiġbor fih 47 pajjiż, m'għandux dak il-qafas li għandha l-Unjoni Ewropea, li tisma' leġiżlazzjoni komuni u li għandha ċerti direttivi komuni imma hija iżjed sparpaljata.

Ovvjament dan minħabba l-kobor tagħha.

Ħaġa oħra hi li fejn is-27 pajjiż tal-Unjoni Ewropea huma konċentrati wisq, is-47 pajjiż tant huma mifruxin li għandek kontinenti sħaħ.

Għaldaqstant jekk l-Ewropa ta' 27 pajjiż tifimha mod, żgur li 47 pajjiż se jifhmuha totalment differenti għax dawn għandhom ukoll regimes differenti.

Qiegħed nagħmel enfasi fuq dan il-punt għax id-delegazzjoni tagħna hija żgħira bħala numru u aħna rridu laqgħat fi ħdan il-Parlament Ewropew u ma' nies li għandhom aġendi totalment differenti minn tagħna.

Aħna nkunu qed niltaqgħu ma' nies minn pajjiżi li jkun diffiċli biex tispjega s-sitwazzjoni ta' Malta.

Diffiċli tispjega din is-sitwazzjoni lil xi ħadd mir-Russja jew mill-Azerbajan.

Huwa aktar faċli tispjega u tiġġustifika l-kwestjoni ta' Malta fi ħdan l-Unjoni Ewropea.

Issa din iġġibni għal xi ħaġa oħra.

Kull pajjiż huwa mgħobbi bi problema kbira ta' imigrazzjoni fil-borderline tiegħu.

Pereżempju għandek bħalissa l-kwestjoni tal-Middle East.

Il-kwestjoni tat-Turkija u s-Sirja hija issue kbira fil-Kunsill tal-Ewropa.

U allura, id-dimensjoni tal-Mediterran, għalkemm hija importanti mhijiex high on the agenda daqskemm hi fl-Unjoni Ewropea.

Issa hawnhekk irrid nikkritika ftit l-Unjoni Ewropea, fis-sens li l-aġenda fl-EU wkoll mhijiex daqshekk 'il fuq, aħseb u ara kemm hu aktar diffiċli li tkun 'il fuq fuq l-aġenda għal dawn is-47 pajjiż fil-Kunsill tal-Ewropa.

Madankollu issa ġie t-test tal-prova għax issa għandna rapport quddiemna li huwa importanti fuq iż-żona tal-Mediterran.

Dan ifisser ħafna li qed jagħmlu rapport fuq il-Mediterran.

Issa rapporti fil-Kunsill tal-Ewropa hemm ħafna.

Għandek rapport fi ħdan il-Kunsill tal-Ewropa fuq in-numru ta' mwiet li qed iseħħu fil-Mediterran.

U hawnhekk importanti li Malta tagħmel il-pożizzjoni tagħha ċara daqs il-kristall billi tispjega eżattament kif inhuma l-fatti.

Jien intervjenejt fil-Plenarja filwaqt li l-Onor.

Joe Debono Grech intervjena ħafna fl-istadju tal-kumitat.

Fil-fatt Malta għandha a common approach fuq din il-kwestjoni u ngħinu ħafna lil xulxin.

L-istess jagħmlu l-Onor.

Kollha kemm aħna integrajna ruħna biex nispjegaw is-sitwazzjoni tagħna.

Jiena fl-opinjoni tiegħi rridu nenfasizzaw żewġ fatti; l-ewwel nett il-kwestjoni tal-interception and rescue at sea, fejn aħna dejjem insostnu li qegħdin nimxu mal-obbligi internazzjonali kollha.

Malta qiegħda tosserva dawn l-obbligi kollha.

It-tieni ħaġa hi li aħna qed nagħmlu enfasi ħafna akbar fil-Kunsill tal-Ewropa fejn qed ngħidu li Malta tagħmel minn kollox biex issalva lil dawn in-nies.

U rridu nneħħu l-impressjoni li Malta tispara fuq dawn in-nies jew li ngerrxuhom jew inkella ninjorawhom.

Aħna spjegajnih sew dan il-punt.

Imma l-istorja ma tieqafx hemm għax inti mhux trid issalvahom imma trid iddaħħalhom f'pajjiżek, trid tagħtihom trattament mediku għax ma jkunux fi stat ta' saħħa tajjeb, u bil-mod il-mod trid tintegrahom fis-soċjetà tagħna.

Min-naħa tagħna dejjem insostnu li dawn in-nies, għada pitgħada se jispiċċaw fl-Italja, fi Franza jew fil-Ġermanja u għalhekk, din il-problema li għandna aħna llum, għada se tkun il-problema ta' dawn il-pajjiżi.

Għaldaqstant l-Ewropa kollha għandha tenfasizza fuq il-kunċett ta' burden sharing.

Ħalli ngħaddi għall-aħħar punt u nispiċċa bih.

Illum għandna dawk li huma economic u political refugees imma għada pitgħada nistgħu naraw fenomenu ieħor ta' immigrazzjoni minħabba t-tibdil fil-klima.

Nafu li hemm temperature rises fiż-zona tal-Afrika u għalhekk għada pitgħada nistgħu nibdew naraw climate refugees, fejn nies min-naħa tal-Afrika jibdew jemigraw lejn l-Ewropa.

U ovvjament din se tkompli żżid mal-problema li għandna llum.

Għandek ukoll il-kwestjoni tan-numri li fuqha din dejjem nipprovaw nagħtu spjegazzjoni għaliha.

Meta xi ħadd jismagħna ngħidu li f'Malta daħlu 1,500 immigrant jibdew jidħku bina għax għal pajjiżi bħall-Ġermanja, ir-Russja, l-Italja eċċ dawn m'huma xejn.

Imma aħna nibqgħu nisħqu li għalina huma ħafna meta tqis il-kobor ta' pajjiżna.

Jekk nibqgħu sejrin hekk u fix-xhur li ġejjin jiġu daqs kemm ġew fl-ewwel sitt xhur tas-sena se jkun ifisser li daħlu immigranti f'pajjiżna daqs kemm twieldu trabi f'pajjiżna matul din is-sena!

Dan ifisser li 1% tal-population huma immigranti miż-żona tal-Afrika u jfisser li f'mitt sena se jkun hawn fostna daqs kemm hawn popolazzjoni Maltija!

THE CHAIRMAN: Min-naħa tiegħi rrid nuri s-sodisfazzjon tiegħi talli kelli tliet kelliema hawnhekk li kienu ppreparati tajjeb u intiżi fuq is-suġġett li tkellmu dwaru.

Jidher ukoll li hemm rispett u mpenn politiku bejnietkom u għalhekk xtaqt nuri dan is-sodisfazzjon.

Min-naħa l-oħra rrid nuri d-dispjaċir tiegħi u nitlobkom skuża talli ma ndunajtx minn qabel b'din ir-rikezza ta' informazzjoni, bl-impenn politiku li jeżisti fikom u kemm stajna naħdmu aħjar flimkien.

Nirringrazzja lill-Alla u nirringrazzja lilkom talli qed nagħmlu din il-laqgħa llum u qegħdin nirrikonoxxu din l-enerġija politika.

Issa intom tkellimtu fuq sharing responsibility u naħseb li rridu naslu sabiex ikun hemm ukoll din ix-sharing responsibility bejnietna.

Jiena mmexxi dan il-kumitat li jitratta l-politika soċjali kif ukoll li għandu x'jaqsam mal-immigrazzjoni irregolari imma minn issa 'l quddiem beħsibni li nidħol f'din tax-sharing responsibility jekk intom taqblu li jsir hekk.

U naħseb li dak li kontu qed titolbu intom għax meta tkellimtu kien hemm xi ħaġa komuni bejnietkom it-tlieta u għalhekk ejjew intejbu fuq dak li qed nagħmlu llum.

Naħseb li jkun tajjeb li fil-Minuti ta' din il-laqgħa jitniżżel li fil-laqgħat tal-Kumitat Permanenti dwar l-Affarijiet Soċjali, meta nkunu se nitrattaw is-suġġett tal-immigrazzjoni irregolari, intom il-Membri Parlamentari li tipparteċipaw fil-kumitati tal-Kunsill tal-Ewropa, tkunu dejjem mistiedna għal-laqgħat li nkunu qed nagħmlu aħna.

Fl-opinjoni tiegħi bil-parteċipazzjoni tagħkom f'dawn il-laqgħat li nkunu qed nagħmlu jkollna aktar shared responsibility wiesa' u dak li jkun intqal hawnhekk ikun ukoll sors ta' informazzjoni għalikom.

B'hekk meta tmorru titkellmu f'dawn il-kumitati rispettivi tagħkom ikollkom il-first hand information li toħroġ minn dan il-Kumitat.

Min-naħa tagħkom intom tridu tagħmlu l-istess magħna għaliex intom sors ta' informazzjoni għalina.

Intom ukoll sors ta' preokupazzjoni, fis-sens li tistgħu ġġiegħluna nippreokkupaw fuq dak li jkun qed jiġi diskuss fil-livell tal-Kunsill tal-Ewropa.

Dik hi l-ewwel proposta tiegħi u ċioè li l-Membri Parlamentari li qegħdin fil-Kunsill tal-Ewropa jkunu awtomatikament mistiedna għal kull laqgħa li jkollna hawnhekk.

It-tieni stedina hi li - kif għadu kemm qal l-Onor.

Francis Agius - nibdew niddiskutu issues fuq dan il-Kumitat li jkunu ta' interess lokali skont dak li jkun qed jiġi diskuss fil-Kunsill tal-Ewropa.

U allura l-aġenda tagħna naraha mil-lum 'il quddiem għandha tkun parallela ma' dak li tkunu qegħdin tiddiskutu intom biex kemm intom tkunu tistgħu tirrapportaw lilna u anke sabiex dik id-diskussjoni li tkun qiegħda ssir fil-Kunsill tal-Ewropa tkun tista' titkompla f'dan il-Kumitat mil-lenti lokali tagħna.

U allura aħna hawnhekk inkunu qegħdin niftħu orizzonti ġodda ta' xi tfisser il-politika soċjali, ta' kif nistgħu niżviluppawha u ta' kif nistgħu nifhmuha aħjar meta niġu biex nitkellmu fuq l-immigrazzjoni irregolari.

It-tielet proposta hija li se nilqa' mill-ewwel l-idea tal-Onor.

Joe Falzon, fejn issa li se jkun hawn kumitat ieħor li se jiffoka aktar fuq il-familja, il-Kumitat Permanenti dwar l-Affarijiet Soċjali jkun jista' jimraħ aktar fuq oqsma oħra soċjali u nibdew nitkellmu wkoll fuq l-issues tas-sostenibilità kif ukoll fuq issues oħra importanti li jkunu qegħdin jiġu diskussi fil-Kunsill tal-Ewropa.

B'hekk meta niġu hawnhekk inkunu nistgħu ndaħħlu dik id-diskussjoni fix-xena lokali u fuq il-livell popolari tal-poplu tagħna.

U allura permezz ta' dan il-Kumitat inkunu nistgħu nittraduċu dak li tkunu qegħdin tiddiskutu intom fid-diskussjoni lokali Maltija.

Ir-raba' proposta tiegħi hi li minn żmien għal żmien – u hawnhekk inkompli ma' dak li qalu l-Onor.

Francis Agius – jibda jkollna laqgħat konġunti mal-Kumitat Permanenti dwar l-Affarijiet Ewropej li huwa mmexxi mill-Onor.

Qed ngħid hekk għaliex nemmen ukoll li meta intom tiġu biex tirrapportaw lilna, ikun tajjeb ukoll li tirresponsabilizzaw u tinfluwenzaw lil min qed jiddiskuti l-qasam tal-politika Ewropea.

U allura jekk intom taqblu li nimxu f'dan ir-rigward, allura jiena lest li nieħu l-briga sabiex aħna, għalkemm m'għandniex saħħa eżekuttiva, naraw li d-diskussjoni nagħmluha, naqsmuha u nifirxuha biex dak li qed jiġi diskuss fil-Kunsill tal-Ewropa nintroduċuh kemm fl-aspett lokali u kemm biex ninfluwenzaw lil sħabna li jmorru jiddiskutu fl-oqsma rispettivi tagħhom fil-politika Ewropea.

Hawnhekk nasal għall-ħames u l-aħħar proposta tiegħi.

Kif qal tant tajjeb l-Onor.

Francis Agius fil-bidu ta' din il-laqgħa aħna għandna għajnuna limitata imma aħna lesti li nagħtukom l-għajnuna kollha li għandu disponibbli dan il-Kumitat.

Fis-sens li għada pitgħada se jkollna lil min qed jgħinna bħala research analyst fit-twettiq tax-xogħol tagħna.

U jien lil dan nistiednu sabiex ikun ta' għajnuna għalikom ukoll għax intom qed tagħmlu l-istess xogħol tagħna.

Fil-fatt intom parti minn dan il-Kumitat Soċjali.

Hawn kelliema f'dan il-Kumitat li qegħdin fuq id-diskussjoni lokali u hawn kelliema oħra li qegħdin f'dan il-Kumitat imma qegħdin ukoll fil-Kunsill tal-Ewropa.

Għalhekk naħseb li ma nkun qed nagħmel xejn ħażin li naraw kif nistgħu nagħmlu dan ix-sharing biex bir-riżorsi limitati ta' xulxin inkunu nistgħu nagħmlu xi ħaġa aktar sħiħa.

FRANCIS AGIUS: Jien ukoll ma rridx nonqos milli nirringrazzja lis-Sur Ray Scicluna għax żgur li mingħajr l-għajnuna tiegħu lanqas kien ikolli dawn in-noti quddiemi.

U bħala l-kap tad-delegazzjoni Maltija nixtieq nirringrazzja lil Ray talli jieħu ħsieb kull tentufa li tinqala.

Issa jien kont se mmur ftit oltre minn dak li qal l-Onor.

Illum tkellimna fuq l-immigrazzjoni rregolari imma hemm bosta suġġetti oħra fuq l-aġenda.

Ħalli naqra xi wħud minnhom.

Dawn huma recommendations jew resolutions li ttellgħu ġimagħtejn ilu fuq l-aġenda.

Żgur li din tikkonċerna lill-Kumitat tal-Affarijiet Soċjali.

Dawn huma ftit suġġetti li huma relatati mal-qasam soċjali li aħna qegħdin insegwu u li żgur jinteressaw lilkom.

Id-diffikultà ħafna drabi hija li inti ma jkollokx ħin.

Ħadd m'għandu l-ħin li joqgħod jipprepara fuq kull suġġett li jkun se jiġi diskuss.

Jien dejjem ngħid li jekk irrid nuri xi ħaġa li fhimtha nipprova nispjegaha lil ħaddieħor.

Fil-mument li jirnexxili nispjegaha lil xi ħadd, mela jien inkun fhimt dak li jkun intqal lili.

Impossibbli li f'dan il-ħin li għandna llum nagħti l-background kollu imma – biex nerġa' niġi għas-suġġett tal-lum – f'dawn id-dokumenti kien hemm speċifikat eżatt x'inhi l-pożizzjoni ta' Malta fuq l-immigrazzjoni llegali.

M'għandix ħin noqgħod naqra d-dokument imma min irid jidħol f'aktar dettall bilfors li jrid jikkonsulta mad-dokument.

Jien l-aktar li nista' nissuġġerixxi b'mod prattiku hu li meta tintbagħat lilna l-aġenda, tintbagħat ukoll kopja lilek Sur President, u forsi anke lill-Membri ta' dan il-Kumitat biex jekk taraw li hemm xi suġġetti li għandhom interess partikolari fuq dak li tkunu qegħdin tiddiskutu .....

Jien minn hawnhekk nammetti li lanqas inkun naf intom xi tkunu qegħdin tiddiskutu.

Pereżempju xtaqt niġi għal kull laqgħa li saret fuq l-IVF imma kull darba kont qiegħed ngħaddi l-liġijiet għax kif taf qiegħed fuq dak il-kumitat partikolari.

Importanti li nsibu ftit tal-ħin sabiex naraw l-items li se jiġu diskussi u biex naraw jekk ikunx hemm xi ħaġa li hija ta' interess għalina.

Pereżempju, għandek il-Youths Rights li hija xi ħaġa li aħna nistgħu niddiskutu għax hija ta' interess għalina.

U hawnhekk irrid ngħid li diskussjoni fuq xi suġġett partikolari għandna nipprovaw nagħmluha qabel ma ssir id-diskussjoni f'fora barranin.

Din qiegħda tiġrilna ħafna fil-Kumitat dwar l-Affarijiet Barranin, fejn l-affarijiet niddiskutuhom wara li jkun għadda l-effett tad-diskussjoni jew wara li jkunu ġew diskussi barra.

Nerġa' ngħid li jekk jista' ikun id-diskussjoni nagħmluha qabel biex anke aħna, il-pożizzjoni tagħna tkun daqxejn iktar imlaħħma u mirquma.

B'hekk anke x'ħin immorru nitkellmu barra nkunu nistgħu ngħidu li dan is-suġġett diġa' iddiskutejnih fil-Kumitat tal-Affarijiet Soċjali tal-Parlament Malti u hemm qbil fuqha miż-żewġ naħat tal-Kamra.

Għalhekk naħseb li din il-laqgħa kienet waħda provvidenzjali.

Grazzi.

THE CHAIRMAN: Grazzi.

L-Onor.

KARL GOUDER: Sur President, ikolli ngħid li mil-laqgħa tal-lum tgħallimt ħafna fuq dak li qed isir fil-komunità Ewropea u naħseb li lkoll kemm aħna rridu napprezzaw ix-xogħol li qed isir.

Jien naqbel mija fil-mija mat-talba li tressqet minħabba l-bżonn ta' aktar għajnuna u għaldaqstant ejjew naraw li nagħtuha din l-għajnuna.

Naħseb li bħalma għedtu intom hemm lok kbir sabiex naħdmu flimkien u jien l-ewwel wieħed li se nkun warajk, Sur President, biex fejn nistgħu noħolqu aktar sinerġija bejn dak li qed isir fil-Kunsill tal-Ewropa u dak li qed nagħmlu lokalment, naraw li noħolquha.

Ejjew naraw minn qabel x'inhuma l-issues – kif qal l-Onor.

Francis Agius – li jolqtu lilna u nitkellmu fuqhom u noħorġu l-ideat tagħna fuq tali suġġetti biex imbagħad min ikun se jitla' jitkellem f'dawn il-fora barranin ikollu wkoll l-ideat tagħna.

Nirringrazzjak.

JOSEPH FALZON: Sur President, bħalissa hemm focus partikolari fuq il-Mediterran u naħseb li issa huwa l-mument fejn għandna nagħmlu enfasi fuq Malta f'dan ir-rigward.

Jiena ngħid li allaħares ikollna rapport bħal dak li qed jiġi mħejji bħalissa u jkun hemm xi ħaġa kontra Malta għax żgur li nispiċċaw f'limelight ħażina ħafna fi ħdan il-membri tal-Kunsill tal-Ewropa u jkun hemm ukoll konsegwenzi fuq il-pożizzjoni ta' Malta fl-Unjoni Ewropea, fosthom fil-EuroMed, il-Parliamentary Assembly of the Mediterranian, eċċ. Jiġifieri dawn huma kollha organizzazzjonijiet li jagħmlu enfasi partikolari fuq il-Mediterran u għaldaqstant Malta trid toħroġ b'mod tajjeb ħafna f'din is-sitwazzjoni.

THE CHAIRMAN: Inti qed issemmi l-Mediterran in konnessjoni mal-immigrazzjoni rregolari?

JOSEPH FALZON: Qed nitkellem b'mod ġenerali imma l-kwestjoni li għandna bħalissa fuq il-kwestjoni tal-immigrazzjoni irregolari, bla dubju ta' xejn Malta trid turi li qiegħda tagħmel dak kollu possibbli skont l-obbligi tagħha u li naturalment qiegħda tagħmlu b'mod tajjeb ħafna.

THE CHAIRMAN: Onor. Falzon qiegħed nistaqsik din il-mistoqsija biex inti tkun tista' tweġibni ma' sħabek.

Jekk hemm xi deadlines meta dan ir-rapport għandu jitlesta u – biex insegwi l-ħsieb li għadu kif għamel l-Onor.

Francis Agius – hemm bżonn li aħna niltaqgħu biex nieħdu deċiżjoni fuq proposta minn dak id-dokument, jiena lest li nieħu l-briga li nlaqqgħu dan il-Kumitat numru ta' ġranet qabel jitlesta d-dokument, u jekk ikun hemm bżonn anke nsejjaħ lid-deputati membri li qegħdin fuq il-Kumitat Permanenti dwar l-Affarijiet Barranin biex intom tiġu tagħmlulna preżentazzjoni hawnhekk fuq dik it-tali proposta.

B'hekk intom tmorru għad-diskussjoni bi stand komuni maqbula minn hawnhekk.

Għalhekk se nħalli f'idejkom sabiex tgħidulna li sa xagħrejn oħra se jkun hemm dan ir-rapport u aħna nibdew nippreparaw minn issa l-homework meħtieġ.

Kulma rrid nisma' mingħandkom hija l-ordni biex niltaqgħu ħalli niddiskutu.

FRANCIS AGIUS: Mela ħalli niġi bl-ewwel ordni.

F'isem id-delegazzjoni jien għamilt stedina lil dawn il-parlamentari – Chope li huwa Ingliż u huwa ċ-Chairman tal-kumitat u Streek li ġiet imqabbda tagħmel l-ad hoc investigation fuq il-kumitat li għandu x'jaqsam mal-immigrazzjoni – sabiex jinvestigaw l-imwiet fil-baħar Mediterran.

Dawn se jiġu Malta imma għadna ma nafux meta.

Issa smajtek tgħid, Sur President, li dan il-Kumitat għandu f'idejh id-diskussjoni dwar l-immigrazzjoni llegali u għalhekk naħseb li huwa importanti li inti tagħti l-istampa ta' dak kollu li qegħdin nagħmlu.

Jien m'iniex intiż fuq ċerta informazzjoni għax m'iniex l-ispokesperson fuq dan ix-xogħol imma mill-informazzjoni li għandi hu li meta jitkellmu fuq l-A.F.M., dawn dejjem joħorġu with flying colours għax qed jagħmlu xogħol tajjeb ħafna.

Aħna l-importanti hu li dawn mhux jiġu hawnhekk u forsi jiġu biased jew prejudiced għax jisimgħu qanpiena waħda.

U dik hi l-ġlieda tagħna għaliex nafu li hemm nies li jkunu qegħdin iħufu fil-Kunsill u li ma tantx jagħmlulna ġid bil-kummenti li jagħmlu!

Ara meta ssir xi ħaġa tajba ma jitkellmu xejn imma hekk kif ikun hemm farka ħażina mill-ewwel isemmu lil Malta!

Hemm żewġ paragrafi – issa mbagħad nurihomkom - fejn hemm il-kwestjoni fuq is-solace u fuq l-S.A.R. tal-konvenzjoni tal-2004 bejn Malta u l-Italja, fejn aħna mhux qegħdin naqblu fuq l-interpretazzjoni.

Dawn lilna jriduna mhux biss li nieħdu ħsieb l-S.A.R. imma li nieħdu wkoll lin-nies kollha li nsibu u aħna m'aħniex naċċettaw dik il-pożizzjoni.

Aħna qatt ma ffirmajna għaliha din imma lis-46 pajjiż l-ieħor irridu nispjegawilhom.

Jafu biha imma kull darba trid terġa' tispjegaha u tgħidilhom li aħna m'aħniex firmatarji!

Għax jekk ma tagħmilx hekk jibdew jgħidu li Malta ħallewhom jegħrqu, li bagħtuhom lura għax użaw il-push back policy u li ma ħriġnix insalvawhom.

Forsi għal-Libja ta' Gheddafi kienet tgħaddi imma għal Malta ma tgħaddhiex!

JOSEPH FALZON: Ibqa' ċert li hekk hu f'moħħ id-deputati, fis-sena li aħna qed naraw kif nagħmlu biex neħilsu minnhom mentri huwa bil-maqlub!

Għalhekk anke jekk forsi nistgħu nagħmlu l-laqgħa qabel ma' nagħlqu, fil-25, ikun aħjar biex nilħqu nippreparaw għal dan ir-rapport.

U forsi anke ndaħħlu magħna lill-membri tal-Foreign Affairs Committee kif ukoll lill-Ministru Tonio Borg u lill-Ministru Karm Mifsud Bonnici.

Naħseb li dan ikun l-ideali biex anke meta aħna mmorru hemmhekk, jekk niġu kkonfrontati b'ċerti mistoqsijiet inkunu nistgħu nitkellmu b'aktar ċarezza fuq il-pożizzjoni tagħna.

Issa jien ma nafx x'se jkun fih dan ir-rapport imma hawnhekk qed nitkellmu fuq l-imwiet, jiġifieri ma naħsibx li se jkun fih affarijiet sbieħ, la fuq Malta, la fuq l-Italja u fuq ħadd! (off mic)

Naturalment l-importanti għalina hu li meta nkunu qegħdin nagħmlu l-interventi tagħna fi ħdan il-Kunsill tal-Ewropa, inkunu nistgħu ngħidu li aħna diġa' iddiskutejna tali suġġett fil-Kumitat Permanenti dwar l-Affarijiet Soċjali jew mal-Foreign Affairs Committee fil-Parlament Malti u għalhekk inkunu qegħdin nagħtu rappreżentanza ħafna aktar wiesa'.

Jien kont ukoll se nissuġġerixxi xi ħaġa marbuta ma' dan is-suġġett partikolari.

Bħalissa l-Kunsill tal-Ewropa għaddej minn riforma.

Issa jiena segwejt ħafna mil-laqgħat u kont preżenti wkoll f'ħafna mil-laqgħat tal-Kumitat għall-Affarijiet Soċjali u kien hemm ċerti issues li ġew dibattuti hawnhekk li jien tkellimt fuqhom fil-Kunsill tal-Ewropa stess.

Pereżempju, id-diskussjoni li saret fuq l-electromagnetic fields tat-telefonija ċellulari, li fuqha kien hemm ukoll rapportaġġ f'gazzetti barranin.

U allura naħseb li jkun tajjeb ħafna li kieku nipprovaw nagħmlu arranġament, anke tramite l-iSpeaker tal-Kamra, sabiex xi darba tiġi inti hemmhekk bħala ċ-Chairman ta' dan il-Kumitat ħalli ssegwi u tifhem aktar ix-xogħol li jsir hemmhekk.

Naturalment dan qed ngħidu bl-ebda disrispett lejn il-membri l-oħra ta' dan il-Kumitat imma naħseb li għallinqas għandna nibdew miċ-Chairman u mbagħad jekk naraw li dan l-eżerċizzju qed jaħdem nespanduh ftit.

Sur President, li tiġi inti bħala Chairperson tal-Kumitat u ssegwi sessjoni minn tal-Kunsill tal-Ewropa naħseb li tpoġġik f'dimensjoni ħafna ikbar u ħafna aħjar, mhux biss ħalli jkollna dan il-joint working group – ħa nsejjaħlu hekk – imma sabiex inti tkun tista' tgħin lill-kumitat tiegħek jifhem aħjar dawn l-issues li jkunu qegħdin jiġu diskussi.

Ibqa' ċert li din tkun esperjenza pożittiva ħafna.

Qed ngħid hekk għax f'perjodu fejn hemm dawn iż-żewġ kwestjonijiet; il-kwestjoni tal-Mediterran li hija issue importanti ħafna għal Malta u r-riforma tal-Kunsill tal-Ewropa, ikun tajjeb li tiġi hemmhekk ħalli tifhem l-integrazzjoni ta' dawn l-affarijiet soċjali mal-mod ta' kif qiegħda tħares lejhom l-Ewropa.

Nirringrazzjak.

THE CHAIRMAN: Hawn qbil fuq dawn l-ideat u proposti li semmejt?

(Onor. Membri: Aye) Mela qegħdin naqblu.

Importanti li permezz tas-Sur Ray Scicluna u permezz tagħkom iżżommuni konxju ta' x'taħsbu li huma dawk l-items jew reading material li għandi naqra ħalli jiena stess nibda nifhem liema huma dawk l-items li nistgħu ntellgħu għad-diskussjoni quddiem dan il-Kumitat.

Din il-laqgħa hija aġġornata għal nhar it-Tnejn fejn se niddiskutu l-kurrikulu nazzjonali imma se nipprova nara li qabel ma jagħlaq il-Parlament norganizza laqgħa oħra.

Naraw meta jista' l-Awditur Ġenerali u jkollna laqgħa proprju fuq dan ir-rapport li qed jitratta l-Awditur Ġenerali "dealing with asylum applications".

Nistiednu wkoll lil dawk l-NGOs li għandhom x'jaqsmu mal-għajnuna li tingħata lir-refuġjati u lil dawk kollha konnessi ma' dawn in-nies.

Forsi din il-laqgħa nkunu nistgħu nagħmluha xi darba filgħodu.

Għalhekk nitlob lis-Segretarja tagħna sabiex tagħmel kuntatt mal-membri ħalli nsibu l-aħjar ġurnata għal din il-laqgħa.

B'hekk nibdew noqorbu biex inpoġġu fil-prattika dak kollu li tkellimna fuqu llum.

Nirringrazzjakom.

FRANCIS AGIUS: Sur President, nixtieq nippreżentalek dan id-dokument dwar il-parteċipazzjoni tagħna fl-aħħar seduta tal-Kunsill tal-Ewropa li saret f'Ġunju li għadda;

Stqarrija għall-Istampa mid-Delegazzjoni Maltija tal-Assemblea Parlamentari tal-Kunsill tal-Ewropa.

THE CHAIRMAN: Grazzi u l-lejl it-tajjeb lil kulħadd.

Fid-8:55 pm id-diskussjoni fuq is-suġġett ġiet konkluża u l-Kumitat aġġorna għal data li kellha tiġi kkomunikata iktar tard.

Proceedings, agenda, minutes and transcripts of the parliamentary committees soc


KUMITAT PERMANENTI DWAR L-AFFARIJIET SOĊJALI

LAQGĦA NRU 109

Il-Ħamis, 7 ta' Lulju, 2011

Il-Kumitat Permanenti dwar l-Affarijiet Soċjali ltaqa' fil-Palazz, il-Belt Valletta, fis-7.25 p.m.

L-Onor Edwin Vassallo, President tal-Kumitat, ippresieda.

PREŻENTI: L-Onor.

Preżenti kien hemm ukoll l-Onor.

Il-President tal-Kumitat qal it-talba.

Il-Minuti tal-Laqgħa Nru. 89 li saret nhar it-Tlieta 30 ta' Novembru 2010 ġew konfermati.

Immigrazzjoni Irregolari - Rapport mill-Membri tad-Delegazzjoni Maltija fl-Assemblea Parlamentari tal-Kunsill tal-Ewropa.

Fuq stedina tal-Onor Edwin Vassallo, President tal-Kumitat, l-Onor Francis Agius, Kap tad-Delegazzjoni, nieda l-preżentazzjoni tiegħu bill spjega fuq fuq il-ħidma li tagħmel id-Delegazzjoni Maltija fl-Assemblea Parlamentari tal-Kunsill tal-Ewropa.

L-Onor Agius kompla billi tkellem fuq l-agenda li għandu quddiemu l-kumitat dwar il-Migrazzjoni, ir-refuġjati u l-popolazzjoni għal-laqgħa ta' Settembru li ġej li fost oħrajn tinkludi r-rapport "Lives Lost in the Mediterranean Sea: who is responsible?"

L-Onor Francis Agius ippreżenta lill-Kumitat:

Dok 140 Stqarrija għall-Istampa mid-Delegazzjoni Maltija tal-Assemblea Parlamentari tal-Kunsill tal-Ewropa

Wara indirizzaw lill-Kumitat l-Onor Debono Grech u l-Onor Joseph Falzon fejn komplew jagħtu dettalji dwar il-kontribut tad-delegazzjoni Maltija in ġenerali u in partikolari li għandu x'jaqsam ma' Immigrazzjoni Irregolari u Search and Rescue Area.

Saret referenza ukoll għall-interventi li saru mill-Onor Beppe Fenech Adami u l-Onor Joe Falzon waqt dibattiti fil-plenarja tal-Assemblea tat-Tielet Sessjoni ta' Ġunju dwar "Asylum seekers and refugees: sharing responsibilities in Europe" u "The interception and rescue at sea of asylum seekers, refugees and irregular migrants.

Wara kien hemm diskussjoni

Fid-8:55 pm id-diskussjoni fuq is-suġġett ġiet konkluża u l-Kumitat aġġorna għal-data li kellha tiġi ikkomunikata iktar tard.

SKRIVANA TAL-KUMITAT

PRESIDENT TAL-KUMITAT


IL-ĦDAX-IL PARLAMENT

KUMITATI TAL-KAMRA TAD-DEPUTATI

AVVIŻ

Laqgħa Nru. 110

It-Tnejn, 11 ta' Lulju, 2011

L-Onor Edwin Vassallo, President tal-Kumitat dwar l-Affarijiet Soċjali javża li l-Kumitat se jiltaqa' nhar it-Tnejn, 11 ta' Lulju, 2011 fis-7:15 p.m. fil-Kamra tal-Kumitati fil-Palazz il-Belt b'din l-aġenda:-

Il-Qafas tal-Kurrikulu Nazzjonali 2011.

Preżentazzjoni mill-Prof Grace Grima, Direttur Ġenerali għall-Kwalità u Standards fl-Edukazzjoni.

Affarijiet oħra.